১ লাখ ২৫ হাজার মার্কিন ডলার তহবিল পেল বাংলাদেশি স্টার্টআপ ‘দ্রুতলোন’
বাংলাদেশি ফিনটেক স্টার্টআপ 'দ্রুত ফিনটেক লিমিটেড' তাদের প্রাক-সিড অর্থায়ন পর্যায়ে ১ লাখ ২৫ হাজার মার্কিন ডলার তহবিল জোগাড় করতে সমর্থ হয়েছে।
এই বিনিয়োগ এসেছে স্থানীয় ও বিদেশি বিনিয়োগকারীদের কাছ থেকে।
বিনিয়োগকারীদের মধ্যে আছেন গোজায়ান এর সিইও রিদওয়ান হাফিজ ও সিঙ্গাপুরের টুস্ট্যালিয়ন্স ডিজিটাল মার্কেটিং এজেন্সির সহপ্রতিষ্ঠাতা রাজি শাহসহ অন্যান্য ব্যক্তি ও প্রতিষ্ঠান।
এক সংবাদ বিজ্ঞপ্তি থেকে জানা গেছে, দ্রুতলোন নামের ফিনটেক প্ল্যাটফর্ম বেশ বড় পরিসরে সেবা নিয়ে এসেছে যার মধ্যে আছে স্থানীয় এমএসএমই (অতিক্ষুদ্র, ক্ষুদ্র ও মাঝারি) প্রতিষ্ঠানগুলোর জন্য ঋণ পাওয়ার প্রক্রিয়াকে সহজ করে আনা।  দ্রুতলোনের অন্যতম গুরুত্বপূর্ণ উদ্যোগ হল, তাদের সেবা গ্রহণ করতে বারবার আর্থিক প্রতিষ্ঠানে যাওয়ার প্রয়োজন পড়ে না।
সংবাদ বিজ্ঞপ্তিতে পাওয়া তথ্য অনুযায়ী, নতুন পাওয়া তহবিলের সদ্ব্যবহার করে প্রতিষ্ঠানটি আরও এক হাজার এসএমই সেন্টার প্রতিষ্ঠার পরিকল্পনা হাতে নিয়েছে।
যার ফলে ব্যবসার জন্য ঋণ নেওয়া আরও সহজ হবে এবং দেশের সুবিধাবঞ্চিত অঞ্চলগুলোর অর্থনৈতিক উন্নয়নে তারা আরও অবদান রাখতে পারবেন।
ইংরেজি থেকে ভাবানুবাদ করেছেন মাহমুদ নেওয়াজ জয়

বাংলাদেশি ফিনটেক স্টার্টআপ 'দ্রুত ফিনটেক লিমিটেড' তাদের প্রাক-সিড অর্থায়ন পর্যায়ে ১ লাখ ২৫ হাজার মার্কিন ডলার তহবিল জোগাড় করতে সমর্থ হয়েছে।